— Нашы педагогі — сапраўдныя энтузіясты сваёй справы. Яны змаглі захапіць хлопцаў і дзяўчат, і гэта ўжо прыносіць першыя вынікі. У канцы лістапада наш навучэнец Арсеній Кузняцоў прыняў удзел у рэспубліканскім этапе конкурсу камп’ютарных распрацовак патрыятычнай накіраванасці “ПАТРЫЁТ.by”. У намінацыі “З чаго пачынаецца Радзіма?” пад кіраўніцтвам педагога Віктара Коханава хлопчык прадставіў камп’ютарную гульню Bobruisk Castle Defense. За аснову гульні была ўзята другая па велічыні крэпасць у Беларусі пасля Брэсцкай — Бабруйская. Мэта распрацоўкі — прыцягнуць увагу да цікавага гістарычнага помніка архітэктуры і стварыць альтэрнатыўныя гістарычныя падзеі адной з першых контратак савецкіх войск супраць гітлераўцаў у гады Вялікай Айчыннай вайны на тэрыторыі Бабруйска, — адзначыла Таццяна Аляксандраўна.